Rino Serra/Le fior dël mal/137


. Le promësse d'un visagi 
Amo, o palia blëssa, ij tò sign bassà, 
Doa a smija a-i calo le tënëbre; 
Ij tò euj, combin che tant nèir, m'ispiro 'd pensà 
Che a l'han pa gnente 'd funebre. 

Ij tò euj, ch'a van d'acòrde con ij tò nèir cavej, 
Con la caviura elastica, 
Ij tò euj langhid am diso: "se 'l tò vurej, 
Moros ëd la musa plastica, 

L'é seguité la speransa che 'n ti i l'oma cissà 
E tui ij gust ch'it veuj manifesté, 
It pudras constaté nòsta sincerità 
Che da l'amburì a le ciape a-i é. 

It troveras ëdzor a doi bej sen pesant, pontù, 
Doe larghe midaje 'd bronz 
E sot un vènter unì, doss coma lë vlù, 
Ëdcò lustr coma la pel d'un bonz, 

Un rich toson che, verament, a l'é seur 
Ëd cola enòrme caviura, 
Còtia e rissa, ch'at egualia ën ëspëssor, 
Neuit sensa stèile, neuit ëscura!" 

Rino Serra
Leteratura piemontèisa
Baudelaire